Demningen ved munningen ble bygget rundt 1912 og det ble samtidig bygd en laksetrapp for å hjelpe fisken forbi inngrepene. Demningen ble forsterket og modernisert i 1996. Ved munningen er det et settefiskanlegg, og det sto tidligere også ei gammel mølle her. I forbindelse med etablering av et nytt settefiskanlegg ble det i 2017 gitt konsesjon for uttak av vann fra elva på inntil 200 liter/sekund, samt til regulering av Leivann mellom kote 5,7 og 5,25.